मंगल पर मिला पानी, जीवन होने की उम्मीद बढ़ी  
मंगल ग्रह की पहाड़ियों से ली गईं ताजा तस्वीरों में जगह-जगह लंबी गाढ़ी रेखाएं नजर आ रही हैं, जो असल में बहती हुई धाराएं हो सकती हैं।
मंगल ग्रह पर बहता पानी मिला है, जिससे वहां जीवन होने की संभावना बढ़ गई हैं। वैज्ञानिकों का मानना है कि मंग्रल ग्रह की पहाड़ियों से ली गई ताजा तस्वीरें इस बात का सबसे बड़ा सबूत हैं। 'साइंस जर्नल' में छपी यह रिपोर्ट नासा और स्विटजरलैंड की मिलीजुली खोज पर आधारित हैं।  मंगल ग्रह की इन तस्वीरों में जगह-जगह लंबी गाढ़ी रेखाएं नजर आ रही हैं, जो असल में बहती हुई धाराएं हो सकती हैं। ये धाराएं कुछ मीटर तक चौड़ी हैं और पत्थरों के बीच से गुजरती  हुई मैदानी सतह पर बहती दिख रही हैं अगर मंगल पर पानी मौजूद है, तो संभव है कि गर्मियों में उसमें जीवाणु भी पनपते हों।  हालांकि ये धाराएं सिर्फ गर्मियों में ही दिखीं और ठंडे मौसम में गायब हो गईं। वैज्ञानिकों का मानना है कि शायद ये धाराएं मिट्टी और गारे की बनी हो सकती हैं।